ກອງກຳລັງ ອີຣັກ ເລີ່ມການຜັກດັນຄັ້ງໃໝ່ ເຂົ້າໄປໃນ ເມືອງ ໂມຊູລ 
ພວກພົນລະເຮືອນເປັນພັນໆຄົນ ໄດ້ຫຼົບໜີໄປຈາກການສູ້ຮົບກັນໃນແຕ່ລະມື້.
ກຳລັງຂອງ ອີຣັກ ທີ່ ສະຫະລັດ ໜູນຫຼັງ ໄດ້ເລີ່ມຕົ້ນບຸກເທື່ອໃໝ່ ເຂົ້າໄປຫາໃຈກາງຂອງ ເມືອງ ໂມຊູລ ເພື່ອພະຍາຍາມຍຶດເອົາຄືນ ທີ່ໝັ້ນທີ່ພວກຫົວຮຸນແຮງລັດອິສລາມຍັງຍຶດ ຄອງຢູ່ ພວກເຈົ້າໜ້າທີ່ທະຫານ ອີຣັກ ໄດ້ກ່າວໃນວັນອາທິດມື້ນີ້ວ່າ ພວກຕົນຍຶດໄດ້ຫຼາຍຄຸ້ມ ບ້ານແລ້ວ ຢູ່ທາງພາກຕາເວັນຕົກຂອງເມືອງ ໂມຊູລ ໃນການສູ້ຮົບກັນ ເຄື່ອນເຂົ້າໄປສູ່ ເຂດຄຸ້ມເກົ່າຂອງໂຕເມືອງ ການສູ້ຮົບກັນໄດ້ຊັກຊ້າໄປ ເມື່ອບໍ່ດົນນີ້ ຍ້ອນອາກາດບໍ່ດີ ພວກພົນລະເຮືອນເປັນພັນໆຄົນ ໄດ້ຫຼົບໜີໄປ ຈາກການສູ້ຮົບກັນໃນແຕ່ລະມື້ ນັບຕັ້ງແຕ່ມື້ລັດຖະບານໄດ້ເລີ່ມຕົ້ນການບຸກຄືບໜ້າເທື່ອທຳອິດ ເຂົ້າໄປທາງພາກຕາເວັນ ຕົກຂອງເມືອງດັ່ງກ່າວເປັນຕົ້ນມາ ໃນວັນທີ 19 ກຸມພານັ້ນ ພວກຜູ້ບັນຊາການທະຫານ ສະຫະລັດ ແລະ ອີຣັກ ໄດ້ບັນລະຍາຍວ່າ ພວກໄອຊິສ ໄດ້ຕ້ານຢັນຢ່າງໜັກ ເວລາພວກ ຫົວຮຸນແຮງ ຫາທາງຍຶດໄວ້ ເຂດຕົວເມືຶອງ ບ່ອນທີ່ມີຄວາມສຳຄັນ ທີ່ຖືກທຳລາຍຍໍ່າຍີ ຂອງປະເທດນັ້ນ ກຳລັງປະສົມທີ່ນຳພາໂດຍ ສະຫະລັດ ຊຶ່ງຕາມທາງການແລ້ວ ແມ່ນໄປເພື່ອຝຶກແອບ ແລະ ເປັນທີ່ປຶກສານັ້ນ ໄດ້ຊ່ອຍພວກທະຫານ ອີຣັກ ໃນການບຸກໂຈມຕີ ຢູ່ໃນເມືອງ ໂມຊູລ ກຳລັງ ອີຣັກ ຍຶດໄດ້ຄືນ ທາງພາກຕາເວັນອອກຂອງເມືອງ ໂມຊູລ ໃນຕົ້ນປີນີ້ເວລາການ ບຸກໂຈມຕີເລີ່ມຂຶ້ນໃນວັນທີ 17 ຕຸລາປີກາຍນີ້